**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2020 թ. N \_\_\_\_- Ա**

**ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

Հիմք ընդունելով «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ, 6-րդ և 7-րդ մասերը` Հայաստանի Հանրապետության կառավարությունը որոշում է.

1. Հայաստանի Հանրապետության սեփականություն հանդիսացող Հայաստանի Հանրապետության Լոռու մարզի Տաշիր քաղաքի Կալինինի 6 հասցեում գտնվող վարչական շենքի 2-րդ հարկից 15684,3 ՀՀ դրամ սկզբնական արժեքով (վերագնահատված արժեքը՝ 3 909 167.62 ՀՀ դրամ) 34.1 քառ. մետր մակերեսով տարածքը (այսուհետ՝ տարածք) հետ վերցնել Հայաստանի Հանրապետության պետական եկամուտների կոմիտեից և ամրացնել Հայաստանի Հանրապետության արդարադատության նախարարությանը՝ Պրոբացիայի ծառայության տարածքային ստորաբաժանման տեղակայման նպատակով:
2. Հայաստանի Հանրապետության պետական եկամուտների կոմիտեի նախագահին և Հայաստանի Հանրապետության արդարադատության նախարարին՝ սույն որոշումն ուժի մեջ մտնելուց հետո մեկամսյա ժամկետում, իրականացնել սույն որոշման 1-ին կետում նշված տարածքի հանձնման-ընդունման աշխատանքները:

**ՀԻՄՆԱՎՈՐՈՒՄ**

**«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման ընդունման անհրաժեշտության մասին**

 ՀՀ արդարադատության նախարարությունը դիմել է Պետական գույքի կառավարման կոմիտե՝ Պրոբացիայի ծառայության տարածքային ստորաբաժանմանը ՀՀ Լոռու մարզի Տաշիր քաղաքի Կալինինի 6 հասցեում գտնվող ՀՀ պետական եկամուտների կոմիտեին պատկանող վարչական շենքում շուրջ 20 քառ. մետր մակերեսով սենյակ տրամադրելու խնդրանքով:

 Համաձայն նախարարության կողմից ներկայացված տեղեկատվության՝ Հայաստանի Հանրապետության ամբողջ տարածքում անհրաժեշտ է ունենալ Պրոբացիայի ծառայության տարածքային ստորաբաժանումներ՝ վերականգնողական արդարադատության գաղափարախոսությունը գործնականում կիրառելու ու Պրոբացիայի ծառայության առջև դրված խնդիրների և նպատակների պատշաճ իրականացումն ապահովելու նպատակով:

Մասնավորապես, Հայաստանի Հանրապետության Լոռու մարզի Տաշիր քաղաքում առկա չէ Պրոբացիայի ծառայության տարածքային ստորաբաժանում և ներկայումս Տաշիր քաղաքի Կալինինի 6 հասցեում գտնվող վարչական շենքում կան ազատ սենյակներ:

Հաշվի առնելով վերոգրյալը և ՀՀ պետական եկամուտների կոմիտեի՝ որպես Տաշիր քաղաքի Կալինինի 6 հասցեում գտնվող անշարժ գույքի տնօրինման լիազորությունն իրականացնող մարմնի համաձայնությունը՝ Պետական գույքի կառավարման կոմիտեն, համաձայն ՀՀ պետական եկամուտների կոմիտեի կողմից ներկայացված հատկացվող տարածքի հատակագծի մշակել է «Տարածք հետ վերցնելու և ամրացնելու մասին» ՀՀ կառավարության որոշման նախագիծը, որով առաջարկվում է ՀՀ Լոռու մարզի Տաշիր քաղաք Կալինինի 6 հասցեում գտնվող վարչական շենքի 2-րդ հարկից 34.1 քառ. մետր մակերեսով տարածքը (համաձայն չափագրման արդյունքում ստացված տվյալների) հետ վերցնել ՀՀ պետական եկամուտների կոմիտեից և ամրացնել Հայաստանի Հանրապետության արդարադատության նախարարությանը՝ Պրոբացիայի ծառայության տարածքային ստորաբաժանման տեղակայման համար:

**ՏԵՂԵԿԱՆՔ**

**Այլ իրավական ակտերում կատարվող փոփոխությունների կամ լրացումների վերաբերյալ**

«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**«Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց մասին**

 «Տարածք հետ վերցնելու և ամրացնելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:

**ԱՄՓՈՓԱԹԵՐԹ**

**«Տարածք հետ վերցնելու և ամրացնելու մասին»** **ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ տարածքային կառավարման և ենթակառուցվածքների նախարարություն 16.06.2020թ. թիվ ՍՊ/21.1/15788-2020 | Որոշման նախագծի վերաբերյալ դիտողություններ և առաջարկություններ չկան |  |  |
| ՀՀ ֆինանսների նախարարություն 24.06.2020թ.թիվ 01/8-2/9326-2020 | Նախագծի վերաբերյալ առաջարկում է նախագծով սահմանել, թե անշարժ գույքի նկատմամբ իրավունքների պետական գրանցման հետ կապված ծախսերն ում միջոցների հաշվին են իրականացվելու: | Անշարժ գույքի հանձնման-ընդունման աշխատանքների կատարման ժամանակ ծախսեր չեն նախատեսվում |  |
| ՀՀ պետական եկամուտների կոմիտե 23.06.2020թ. թիվ1/18-2/39732-2020 | Նախագծի վերաբերյալ հայտնում եմ հետևյալը.1. «Նորմատիվ իրավական ակտերի մասին» ՀՀ օրենքի 18-րդ հոդվածի 3-րդ մասի համաձայն՝ օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, օրենքի ընդունման տարին, ամիսը (տառերով), ամսաթիվը, հերթական համարը և «օրենք» բառը: Օրենքի կրճատ անվանումը հիշատակելիս դրանում նշվում է օրենքի վերնագիրը:Հիմք ընդունելով վերոգրյալը՝ առաջարկում եմ Նախագծի նախաբանից հանել «օրենքի» բառից առաջ գրված «Հայաստանի Հանրապետության» բառերը:2. Նախագծի 1-ին և 2-րդ կետերում և հիմնավորման մեջ «Պետական» բառը փոխարինել «Հայաստանի Հանրապետության պետական» բառերով:3. Նախագծի 1-ին կետի համաձայն՝ նույն կետում նշված տարածքն ամրացվում է ՀՀ արդարադատության նախարարությանը՝ Պրոբացիայի ծառայության տարածքային ստորաբաժանման տեղակայման նպատակով:Նշվածի հետ կապված հայտնում եմ, որ «Պրոբացիայի մասին» ՀՀ օրենքի 52-րդ հոդվածով սահմանված է Պրոբացիայի ծառայությունը /կառուցվածքը/: Հաշվի առնելով վերոգրյալը՝ առաջարկում եմ Նախագծի վերոնշյալ դրույթը համապատասխանեցնել «Պրոբացիայի մասին» ՀՀ օրենքին:4. Նախագծի 2-րդ կետից առաջարկում ենք հանել «սույն որոշման 1-ին կետում նշված» բառերը՝ հաշվի առնելով այն հանգամանքը, որ Նախագծի 1-ին կետում արդեն իսկ նշվել է «(այսուհետ՝ տարածք)» բառերը:5.Նախագծի ընդունման հիմնավորումն անհրաժեշտ է համապատասխանեցնել Հայաստանի Հանրապետության կառավարության 2018 թվականի հունիսի 8-ի թիվ 667-Լ որոշմամբ հաստատված հավելվածի 16-րդ կետի 2-րդ ենթակետին՝ դրանով հստակ սահմանելով Նախագծով կարգավորման ենթակա ոլորտը կամ խնդիրը, առկա իրավիճակը, կարգավորման նպատակները, ակնկալվող արդյունքը:  | 1. Ընդունվել է
2. Ընդունվել է
3. Քննարկվել է ՀՀ արդարադատության նախարարության հետ, որի կողմից նշված առաջարկության վերաբերյալ որևէ դիտողություն կամ առաջարկություն չի ներկայացվել:
4. Չի ընդունվել, քանի որ «(այսուհետ՝ տարածք)» արտահայտությունը նշվել է Որոշման նախագծի տեքստում Հայաստանի Հանրապետության Լոռու մարզի Տաշիր քաղաքի Կալինինի 6 հասցեում գտնվող վարչական շենքի 2-րդ հարկից 15684,3 ՀՀ դրամ սկզբնական արժեքով (վերագնահատված արժեքը՝ 3 909 167.62 ՀՀ դրամ) 34.1 քառ. մետր մակերեսով տարածքը բառերի կրկնությունից խուսափելու նպատակով

5. Տեղեկանք հիմնավորմամբ սահմանված են առկա իրավիճակը, կարգավորման նպատակները, ակնկալվող արդյունքը:  | *1.Կատարվել է համապատասխան փոփոխություն**2.Կատարվել են համապատասխան փոփոխություններ* |
| ՀՀ կադաստրի կոմիտե 24.06.2020թ. թիվ ՍԹ/3427-2020 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ արդարադատության նախարարություն 03.08.2020թ. թիվ 01/27.1/16271-2020 | ԿԱՐԾԻՔՈրոշման նախագծի 1-ին կետում պետք է նշել Հայաստանի Հանրապետության արդարադատության նախարարությանն ամրացվող Հայաստանի Հանրապետության Լոռու մարզի Տաշիր քաղաքի Կալինինի 6 հասցեում գտնվող 34.1 քառ.մետր մակերեսով տարածքի կադաստրային արժեքը: | *Չի ընդունվել, քանի որ անշարժ գույքը հիմնարկի հաշվեկշռում հաշվառվում է սկզբնական կամ վերագնահատված արժեքներով* |  |